Kaupmáttur hefur aukist umtalsvert og hrein eign heimila hefur ekki verið meiri frá aldamótum að undanskildum árunum 2005 - 2007 . Seðlabankinn mun áfram fylgjast náið með þróun íbúðaverðs , meðal annars í ljósi hugsanlegra áhrifa fjármagnshafta á eignaverð , “ segir í ársskýrslu Seðlabankans . Staðan á vinnumarkaði áhyggjuefni Már Guðmundsson , seðlabankastjóri , sagði í ræðu sinni á fundinum í dag , að staða mála á vinnumarkaði væri mikið áhyggjuefni , og erfitt að segja til um hvernig þróun mála verður á næstu misserum , þegar kemur að verðbólgu . „ Staðan á vinnumarkaði er í senn mikið umhugsunar - og áhyggjuefni . Launaþrýstingur sem teflir verðbólgumarkmiði í tvísýnu er jafnan túlkaður þannig að spenna sé í þjóðarbúskapnum og umframeftirspurn sé á vinnumarkaði sem nauðsynlegt sé að bregðast við með aðhaldssamari peningastefnu . Ýmislegt bendir hins vegar til þess að þetta sé ekki meginskýringin nú heldur hitt að sátt um launahlutföll hafi brostið á sama tíma og opnun vinnumarkaðarins gagnvart útlöndum hafi sett þrýsting á þessi hlutföll , í sumum tilfellum í gagnstæða átt við það sem krafa er nú um frá samtökum launafólks , “ sagði Már í ræðu sinni . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .